ນັກລົງທຶນ ຈາກປະເທດ ມາເລເຊຍ ເລີ່ມທຳການກໍ່ສ້າງ ໃນເຂດເສດຖະກິດ ສະເພາະ ທ່າແຂກ
ໂຄງການດັ່ງກ່າວນີ້ຕັ້ງຢູ່ເທິງເນື້ອທີ່ 7 ເຮັກຕາໃນເຂດເສດຖະກິດສະເພາະທ່າແຂກ.
ນັກລົງທຶນຈາກປະເທດ ມາເລເຊຍ ເລີ່ມລົງມືສ້າງໂຄງການພັດທະນາເຂດເສດຖະກິດ ສະເພາະທ່າແຂກໃນແຂວງ ຄຳມ່ວນ ໂດຍການກໍ່ສ້າງຈະແລ້ວສຳເລັດໃນ 5 ປີດ້ວຍ ເງິນລົງທຶນລວມ 5,000 ລ້ານໂດລາ ພິທີວາງສີລາລືກເພື່ອເລີ່ມການກໍ່ສ້າງສູນການຄ້າ ແລະ ບໍລິການຢ່າງຄົບວົງຈອນຢູ່ ໃນເຂດເສດຖະກິດສະເພາະທ່າແຂກໃນແຂວງ ຄຳມ່ວນ ໄດ້ມີຂຶ້ນຢ່າງເປັນທາງການ ໃນຕົ້ນເດືອນຕຸລາ 2017 ນີ້ ຊຶ່ງເປັນການລົງທຶນຂອງກຸ່ມບໍລິສັດ Akane Farm Sole ຈຳກັດຈາກ ມາເລເຊຍ ໂດຍມີມູນຄ່າການລົງທຶນລວມເຖິງ 5,000 ລ້ານໂດລາ ແລະ ມີກຳນົດການກໍ່ສ້າງແລ້ວສຳເລັດສົມບູນພາຍໃນ 5 ປີຕໍ່ໜ້າ ໂຄງການດັ່ງກ່າວນີ້ຕັ້ງຢູ່ເທິງເນື້ອທີ່ 7 ເຮັກຕາໃນເຂດເສດຖະກິດສະເພາະທ່າແຂກ ທີ່ຕັ້ງຢູ່ໃກ້ກັບຂົວຂ້າມແມ່ນໍ້າຂອງ ທີ່ເຊື່ອມຕໍ່ລະຫວ່າງເມືອງທ່າແຂກໃນແຂວງຄຳມ່ວນ ກັບອຳເພີເມືອງ ຈັງຫວັດ ນະຄອນພະນົມໃນພາກອີສານຂອງ ໄທ ໂດຍພາຍໃນໂຄງ ການກໍຈະປະກອບດ້ວຍການກໍ່ສ້າງອາຄານສະຖາບັນການເງິນທີ່ສູງ 65 ຊັ້ນ, ໂຮງ ແຮມລະດັບ 4 ດາວສູງ 35 ຊັ້ນ, ໂຮງແຮມລະດັບ 5 ດາວ ສູງ 40 ຊັ້ນ, ອາຄານທີ່ພັກ ອາໄສ ຫຼື ອາພາດເມັນ ສູງ 45 ຊັ້ນສອງອາຄານ, ຫ້າງຊັບພະສິນຄ້າສູງ 5 ຊັ້ນ, ໂຮງໝໍ ທີ່ໃຫ້ບໍລິການ ກວດ ແລະ ປິ່ນປົວພະຍາດຢ່າງຄົບຖ້ວນ ສວນສາທາລະນະ ແລະ ສິ່ງ ອຳນວຍຄວາມສະດວກຕ່າງໆຢ່າງຄົບຊຸດ ໂດຍມີອາຍຸສຳປະທານເຖິງ 73 ປີ ກ່ອນໜ້ານີ້ ກອງປະຊຸມເປີດກວ້າງຂອງຄະນະລັດຖະບານ ລາວ ຄັ້ງທີ 1 ປະຈຳປີ 2017 ທີ່ໄດ້ຈັດຂຶ້ນໃນເດືອນກັນຍາທີ່ຜ່ານມາ ກໍໄດ້ມີມະຕິຕົກລົງອະນຸຍາດໃຫ້ບໍລິສັດ ເອກະຊົນ ຈີນ ທຳການສຶກສາຄວາມເປັນໄປໄດ້ຂອງໂຄງການພັດທະນາເຂດເສດຖະ ກິດພິເສດຄອນພະເພັງ-ດອນໂຂງຢູ່ເມືອງໂຂງ ແຂວງຈຳປາສັກ ຊຶ່ງກໍຖືເປັນອີກເຂດ ນຶ່ງທີ່ຈະຕ້ອງນຳໃຊ້ເງິນລົງທຶນຢ່າງຫຼວງຫຼາຍ ໃນຂະນະທີ່ທາງການ ລາວ ກໍມີຄວາມ ເຊື່ອໝັ້ນວ່າບັນດາບໍລິສັດຕ່າງຊາດ ຍັງຈະຫຼັ່ງໄຫຼເຂົ້າມາລົງທຶນໃນເຂດເສດຖະກິດພິ ເສດເພີ່ມຂຶ້ນນັບມື້ ເພາະລັດຖະບານ ລາວ ໄດ້ພັດທະນາບັນດານິຕິກຳຕ່າງໆ ເພື່ອອຳ ນວຍຄວາມສະດວກໃຫ້ໃນທຸກດ້ານ ດັ່ງທີ່ທ່ານນາງ ບົວທາ ຂັດຕິຍະ ຮອງປະທານຄະ ນະກຳມະການແຫ່ງຊາດ ເພື່ອຄຸ້ມຄອງເຂດເສດຖະກິດພິເສດ ແລະ ເຂດເສດຖະກິດ ສະເພາະໄດ້ໃຫ້ການຢືນຢັນວ່າ ທັງນີ້ກຸ່ມບໍລິສັດກວາງຕຸ້ງ-ແມ່ນໍ້າເຫຼືອງອຸດສາຫະກຳຈຳກັດຈາກ ຈີນ ກໍໄດ້ຢືນຢັນວ່າ ການສຶກສາຄວາມເປັນໄປໄດ້ຂອງໂຄງການພັດທະນາເສດຖະກິດພິເສດຄອນພະ ເພັງ-ດອນໂຂງທີ່ລວມເຖິງການກຳນົດຂອບເຂດ ແລະ ອອກແບບພັດທະນາເຂດຕ່າງໆ ດ້ວຍນັ້ນຈະແລ້ວສຳເລັດສົມບູນພາຍໃນປີ 2018 ແລະ ຕໍ່ຈາກນັ້ນກໍຈະເປັນການຂໍອະ ນຸມັດສຳປະທານເພື່ອລົງທຶນພັດທະນາໂຄງການນີ້ຈາກລັດຖະບານ ລາວ ຢ່າງເປັນທາງ ການພາຍໃນຕົ້ນປີ 2019 ໂດຍເຂດເສດຖະກິດພິເສດຄອນພະເພັງ-ດອນໂຂງ ມີພື້ນທີ່ສຳປະທານກວ້າງກວ່າ 7,000 ເຮັກຕາທີ່ຈະພັດທະນາເປັນເມືອງທີ່ທັນສະໄໝ ມີສິ່ງອຳນວຍຄວາມສະດວກ ຕ່າງໆຢ່າງຄົບຊຸດເຊັ່ນ: ໂຮງແຮມ, ສູນການຄ້າ, ສະຖານບັນເທີງ, ແຫຼ່ງທ່ອງທ່ຽວທາງ ວັດທະນະທຳ ແລະ ທຳມະຊາດ ທີ່ຮອງຮັບພົນລະເມືອງໄດ້ເຖິງ 8 ແສນຄົນ ແລະ ນັກ ທ່ອງທ່ຽວອີກ 1 ລ້ານ 2 ແສນກວ່າຄົນຕໍ່ປີ ຈຶ່ງຖືເປັນເຂດເສດຖະກິດທີ່ໃຫຍ່ທີ່ສຸດໃນ 12 ເຂດທີ່ລັດຖະບານ ລາວ ໄດ້ສ້າງຕັ້ງຂຶນ ທີ່ມີມູນຄ່າການລົງທຶນລວມ 8,000 ລ້ານກວ່າ ໂດລາໃນປັດຈຸບັນ ແລະ ໃນນີ້ກໍມີເຖິງ 351 ບໍລິສັດທີ່ໄດ້ນຳເງິນທຶນໃນມູນຄ່າເກີນກວ່າ 1,600 ລ້ານໂດລາເຂົ້າມາໃນ ລາວ ແລ້ວ